讀永叔集古錄目
作者：梅堯臣
朝代：宋

paragraphs: 古史書不足，磨璞鎸美辭。
周宣石鼓文已缺，秦政嶧山字苦隳。
西漢都無半畫在，黄初而上猶得窺。
下及隋唐莫可數，奇言偉迹恐所遺。
信都力黏大小軸，集十爲秩仍第之。
隨目證訛甲癸推，青編是非皆究知。
有益於古今不疑，碑雖滅絕事弗移。
後人覽錄尚若披，信都用意無窮期。
天灰地燼乃終畢，信都信都名愈出。